భారతీయ రిజర్వ్ బ్యాంక్
భారతీయ రిజర్వ్ బ్యాంక్ (Reserve Bank of India-RBI) భారతదేశపు కేంద్ర బ్యాంకు. ఈ బ్యాంకును 1935, ఏప్రిల్ 1 న భారతీయ రిజర్వ్ బ్యాంక్ చట్టం, 1934 ప్రకారము స్థాపించారు. స్థాపించబడినప్పటి నుంచి దీని ప్రధాన స్థావనం కోల్‌కతలో ఉండేది. తర్వాత ముంబాయి నగరంలో ఉంది. ప్రారంభంలో ఇది ప్రైవేటు అజమాయిషిలో ఉన్ననూ 1949లో జాతీయం చేయబడిన తర్వాత భారత ప్రభుత్వం అధీనంలో ఉంది.
ఇండియన్ ఇనిస్టిట్యూట్ ఆఫ్ కెమికల్ టెక్నాలజీ
ఇండియన్ ఇనిస్టిట్యూట్ ఆఫ్ కెమికల్ టెక్నాలజీ (IICT) తెలంగాణ రాష్ట్రం లోని హైదరాబాదు నగరంలో నెలకొల్పబడిన జాతీయ పరిశోధనా సంస్థ. ఇది "కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్" సంస్థ యొక్క పరిధిలో వచ్చిన కొద్ది కాలానికి రీజనల్ రీసెర్చి లాబొరేటరీ, హైదరాబాదుగా రూపొందింది. ఇది 1944 లో స్థాపించబడింది. దీని నూతన భవన సముదాయమును ప్రధాని నెహ్రూ జనవరి 2 1954లో ప్రారంభోత్సవం చేసారు. ఈ సంస్థ రసాయన శాస్త్రం, జీవ రసాయన శాస్త్రం, బయో ఇన్‌ఫర్మేటిక్స్, కెమికల్ ఇంజనీరింగు మరియు శాస్త్ర సాంకేతిక రంగాలపై పరిశోధనలు చేస్తుంది. ఇది మన దేశ పారిశ్రామిక మరియు ఆర్థిఅక్ రంగ పురోభివృద్ధికి పాటుబడుతుంది.